钦定古今图书集成/明伦汇编/闺媛典/第163卷 > 凌士奎妻黄氏
## 钦定古今图书集成/明伦汇编/闺媛典/第163卷 > 凌士奎妻黄氏

按《苏州府志》：“黄氏，吴江人，凌士奎妻。奎没，黄年二十，
方娠，哭过哀，姑慰之云：‘汝有身，毋致损也’。黄少自禁，
未几生男，名曰哀儿。每凄风苦雨，抱儿哭柩前，声甚
惨切，夜则寝柩侧。姑曰：‘尔哭适然，然我听尔哭，心已
碎矣’。黄暗自流血，不敢出声，形容日削。姑亡，黄年已
四十，哀儿亦长，家贫，欲鬻儿以买棺，又不忍。邻里悯”
其节孝，闻于官，为赙其丧。嘉靖三十六年，年七十有
二。士夫欲请旌表，黄固辞曰：“不再嫁，妇道之常。姑亡
乃不能厝，何旌表之有？”